KYK: Potter-ster in tronkdrama wat in Pta afspeel | Netwerk24
12 Desember 2019 09:24
’n Toneel uit die Australies-Britse produksie Escape from Pretoria met die Harry Potter-ster Daniel Radcliffe in die hoofrol.
Tim Jenkin (Daniel Radcliffe) en Stephen Lee (Daniel Webber) is in 1978 as “terroriste” toegesluit in die maksimumveiligheidstronk weens hul betrokkenheid by die ANC – toe nog ’n bevrydingsorganisasie wat verban is. Die rolprent volg die twee en ’n ander gevangene se poging om uit die gevangenis te ontsnap deur houtsleutels vir elk van die nege deure tussen hulle en vryheid te maak. Hulle ontsnappingspoging was suksesvol.
Benewens Radcliffe (bekend om die Harry Potter-rolprente) en Webber is die akteurs Ian Hart, Mark Leonard Winter en Nathan Page ook te sien.
Sam Neill is die aktivis Denis Goldberg wat die tronkbewaarder om die bos gelei het sodat die drie kon ontsnap.
Die regisseur is Francis Annan en die rolprent is in Australië verfilm. Die draaiboek is gegrond op Jenkin se outobiografie Inside Out: Escape from Pretoria Prison. Dit is nog nie bekend wanneer die rolprent in Suid-Afrika uitgereik word nie. Jenkin vertolk ’n klein rol in die rolprent.
Meer oor: Fliek | Daniel Radcliffe